ऊपर बताई गई समस्याओं से बचने का एक ही तरीका है- रेगुलर एक्सरसाइज. इसमें कार्डियो, स्ट्रेंथ और बैलेंस ट्रेनिंग भी शामिल होनी चाहिए. वैसे तो 20 प्लस होते ही, यह सब शुरू कर देना चाहिए लेकिन अगर आपने अभी तक ऐसा न किया हो तो 30 प्लस होते ही इसे गंभीरतापूर्वक अपना लें. ऐसा इसलिए क्योंकि 30 की उम्र पार करते ही हमारे शरीर में ग्रोथ हार्मोन्स का लेवल कम होने लगता है और मांसपेशियों की मजबूती भी कम होने लगती है. अगर आप स्ट्रेंथ ट्रेनिंग को अपनी आदत बना लेती हैं, तो 3-4 महीनों के बाद ही अपनी मांसपेशियों की मजबूती में और स्ट्रेस लेवल में अंतर महसूस करने लगेंगी.